b'\n_START_ARTICLE_\nVzhodno od raja\n_START_SECTION_\nVsebina\n_START_PARAGRAPH_\nDogajalni prostor je okro\xc5\xbeje Salinas v Kaliforniji med za\xc4\x8detkom dvajsetega stoletja in koncem prve svetovne vojne. Samuel Hamilton in njegova \xc5\xbeena Liza, priseljenca iz severne Irske, sta vzgojila devet otrok na nerodovitnem obmo\xc4\x8dju doma\xc4\x8dije. V dolino Salinas se po razburljivem otro\xc5\xa1tvu na vzhodu, letih slu\xc5\xbeenja v vojski in potepanja po de\xc5\xbeeli preseli Adam Trask - pravkar poro\xc4\x8den, novope\xc4\x8den bogata\xc5\xa1._NEWLINE_Delo obravnava pokvarjenost in koristoljubje, ljubezen, boj za sprejetje v dru\xc5\xbebi, veli\xc4\x8dino \xc4\x8dloveka in zmo\xc5\xbenost samouni\xc4\x8devalnosti, posebno podrobnost pa namenja ob\xc4\x8dutku krivde in svobode. Vse zgodbe pove\xc5\xbee in jih nave\xc5\xbee na bibli\xc4\x8dno zgodbo o Kajnu in Ablu (naslov zgodbe izvira iz te bibli\xc4\x8dne zgodbe).'